Til kretsens årsmøte 15. februar 2013

# RAPPORT 2012 FRA KANOGRUPPE ØST

Kanohengeren er fortsatt plassert hos Gjøvik speidergruppe, fysisk i Trondhjemsvegen 87 på Gjøvik.

I år har roverne i gruppa hatt en større runde med vedlikehold på vester og ellers er mindre ting fikset.

Kanoene er blitt brukt en del av speidergruppa selv; kanomøte for flokk og tropp, kanoleir i Telemarks kanal for troppen.

I tillegg har det vært noe utleie utenom Speider’n til bursdagsbruk og skoleklasse. Takket være dette, er det i år noe bedre inntekt på kanoene enn de siste årene. Gruppa har tjent ca 4000,- på utleie i 2012. Det betyr at vi i 2013 kan se litt mer på om vi ikke skal fornye flere vester og årer.

Det er lite utlån til andre speidergrupper for tiden, delvis pga. at Biri har egne kanoer og at vi ikke er så mange aktive grupper i regionen. Vi satser allikevel fortsatt på å få mer aktivitet, og vil gå ut internt i kretsen og også eksternt med priser og informasjon når våren nærmer seg.

For Gjøvik speidergruppe

*Nils-Fredrik Pedersen*